Pacienta a fost în Kunming, China. A venit cu avionul de la Londra, la Suceava, în data de 1 februarie, iar pe data de 2 februarie a început să aibă primele simptome. Suceveanca este profesoară de engleză și are 32 de ani.

Kunming se află la aproximativ 1500 de kilometri de Wuhan, orașul unde a izbucnit cumplitul virus.

În prezent, Institutul Național de Boli Infecțioase "Prof. Dr. Matei Balș" este dotat cu toate kit-urile necesare diagnosticării rapide a infecțiilor de acest tip.

În prezent, femeia se află într-un izolator la Spitalul Judeţean de Urgenţă Suceava. Cel mai probabil, ea va fi transferată la Institutul 'Matei Balş'.